Styremøte Sauda idrettsråd (SIR)

Dato: torsdag 23.01.25

Tid 20.00

Sted: Fløgstad skule  
  
**Sak 1 Orienteringssaker**

- Tidtakersystem – SIL overtar vederlagsfritt. Ivan har avtalt med dem. Knut Atle Seim har tatt stafettpinnen videre.  
- Programkomité idrettskonferansen 2025. Andreas var på oppstartsmøte. Kristina Sandanger har meldt seg til programkomité. Idrettskonferansen avholdes høsten 2025 (sept/okt). Olaf blir og med.   
- Kontotilgang for Andreas og Kristina er ordnet.  
Kommunenes nettside er oppdatert med årsmøtedokumenter og vedtektsendringer fra fjorårets årsmøte.  
- Webtilgang for Ivan er ordnet. Styremøtereferater legges ut her. Kontaktinfo oppdateres etter hvert.

**Sak 2 Årsmøte 2025**

Årsmøte må avholdes innen utgangen av juni. Idrettsrådet årshjul legger opp til årsmøte i april. Det er mange saker som skal klargjøres. Her følger en oversikt over oppgaver og ansvar:

* Årsmelding: Andreas
* Regnskap 2024: Kristina
* Orientere valgkomite om deres oppgaver: Andreas (styret har ikke nyttet sin fullmakt til oppnevning av ytterligere ett medlem i valgkomiteen, og punktets ansvarlige bør derfor vurdere evt. bistand for valgkomiteens ene medlem.)  
  Styremedlemmer som er på valg: Ivan (nestleder), Karen (sekretær), Bjørn Åge, Stian (vara)
* Koble på kontrollutvalg: Bjørn Åge.   
  Kontrollutvalget består av Ellen Marie Sauda og Kjetil Rolfsen. Kontrollutvalgets kjerneoppgaver er å føre tilsyn med regnskap og styrets utøvelse av sitt arbeid for øvrig. Årsmøteprotokoll fra fjoråret er derfor et førende dokument. Styrets vurdering av eget arbeid følger derfor av (midlertidig) årsberetning og behandlingen i dette møtets sak 3. Styreleder ser det derfor som en fordel at nevnte vurderinger, samt regnskap 2024, sendes kontrollutvalget for å gi et utgangspunkt. Kontrollutvalget bør anmodes om å begjære ytterligere dokumentasjon dersom organet ser det nødvendig. Styreref. Og søknader sendes til kontrollutvalg.
* Foreslå nytt medlem i valgkomite: Karen.   
  Olaf Aarthun står et år til. Det bør være to medlemmer i valgkomiteen. Andreas hjelper Olaf i denne omgang.
* Arbeidsprogram (se sak 3). Hele styret.

**Sak 3 Rullering av arbeidsprogram.**

Arbeidsprogram 2024 lød følgende:

* *Invitere ordfører, politikere og idrettslag til styremøter (integreringsmøte). Ikke hatt behov for å få de med på styremøter til nå.*
* *Samarbeidsplaner – bygge anlegg på tvers av kommuner. Bør dette priorites mer eller er det mer gjeldene for tettere kommuner? Bytte ut med noe annet?*
* *Foreslå innspillsmøte og sette opp et program. Mål om å få dette til i 2025. Helst før sommeren.*
* *Ta mer plass ( i samfunnet) og vise mer igjen mot kommunen.*

Forslag til nytt punkt:

* Hvordan forebygge ungdoms frafall i idretten. Opplyse mer om mulighetene og aktuelle tilbud til ungdom.   
    
  Styret vurderer punkt 3 og 4 som oppfylt. Her har hyppig kontakt med representerte foreninger, samt diverse oppslag i avisa vært oppfyllende faktorer. Dette kulminerte i et høringsinnspill til kommunens budsjett, på bakgrunn av foreningenes innspill. Prosessen har også ledet frem til en formell samarbeidsavtale med kommunen. Vi håper å videreføre dette arbeidet, og komme enda raskere i gang i 2025 slik at vi får farget budsjettprosessen gjennom involvering på et tidligere stadie. Punkt 1 er delvis oppfylt.

Punkt 2 er ikke oppfylt. Styret må ta stilling til om dette punktet skal opprettholdes, revideres eller sløyfes/erstattes.

**Sak 4 Prioritere stipendsøknader.**

Det har kommet inn totalt 10 søknader, hvorav 9 er myntet på talentstipend, 1 på elitestipend.  
SIR skal gjøre sin begrunnede prioritering. Idrettsrådets vedtekter slår fast at maksimal tildelingssum er 75000 kr. Det ble tildelt 55 000 kr i fjor.

*2. Stipendmidler*

*Penger til elite- eller talentstipend tas av Elitefondet inntil dette er redusert til kr. 50000*

*og deretter av tildelte kommunale idrettsmidler. ”Bufferen” på kr. 50000 kan brukes til*

*utdeling av stipendmidler i år med flere gode kandidater, og bør bygges opp igjen over tid.*

*Idrettsrådet og medlemslagene kan søke om sponsormidler/sponsorer til elite- eller*

*talentstipend. Maksimal samlet utbetaling for elite- og talentstipend er kr 75000 pr år.*

Sende mail til Gjert å spør hvordan vi skal tolke dette. Kan vi bruke mer enn 75000 om bufferen på 50000 er inntakt.

Talentstipend:

* Elias Dybing
* Even Ersdal Lønseth
* Frida Kolbeinsvik
* Sondre Nordvik
* Selmer Buer
* Iver Øverland

10 000 kr hver

Ingen elitestipend i 2025

SIR må begrunne både overfor de som mottar og de som ikke mottar stipend.

Satser på å få frem flere idretter og ambassadør rollen er vektlagt. Mange søkere og gode søknader og resultater har gjort det vanskelig å velge. SIR råder de som kan om å søke igjen til neste år.

Mange gode søknader og resultater blant talent stipendsøkere har i år ført til at det ikke deles ut elitestipend.

Tildelt til både fler og mer enn i 2024.

Sak 5 Innspill IRs arbeidsprogram og budsjett 2026

Fra årshjulet leser vi:

* + *Henvende oss til idrettslagene for å få en oversikt på mål de har satt seg, ønsker for kompetanseheving, utfordringer i hverdagen. Idrettsrådet kan da forsøke å se en sammenheng, et «felles gode» som kan jobbes videre med.*

SIR lærte i fjor at involveringen opp mot kommunen må starte tidligere. Innspill både til budsjett, men kanskje særlig arbeidsprogram bør derfor starte så tidlig som i januar. Styret bør ta stilling til hvordan det skal innhentes innspill. Dersom styret kan ta stilling til når og hvordan prosessen skal foregå, kan vi også fordele ansvar. Det er ryddig om vi får alt dette i et styrevedtak her.

* Felles samkjøringsmøte på folkes hus for idretten i Sauda men innspill, ønsker og forslag til saker. God mulighet for diskusjon samen med alle parter.
* Kommunen ønsker at dette skjer ila våren.
* SIR kan bli en felles samarbeidspart med ny koordinator i kommunen.

Neste møte foreslås avholdt medio februar.

Gjerne ila uke 6 eller 7.

Høre med Gjert om hvordan en tar stilling til e-sport søknader om det kan bli aktuelt til neste år.